《暂还网山井伯以诗送别次韵》
宋代·林亦之

暂著芒鞋归故丘，新诗吟罢恍如秋。
麦堆去后惟君胜，荔子红时送客愁。
好句合教吾北面，生年长恨海东头。
如今别袂应须惜，一日能留便少留。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。